water als oock eenige verversinge voor onse syecken die seer veel hadden princepalyck int Jacht weesp, soude cunnen crijgen vernamen volck ende spraecken met haer dan water en wasser nijet verversinge souden metter tijdt ende soo hadden mogen wachten, wel ijets van hebben gecregen dan door dien t' mouson verlopen was sochten anders nijet daen onse reijse te vorderen 28do seylden verbij monte felix is een steijle clip en bewesten een groote sandt strant 30do. sijnde naer gissinge ontrent 27 a 28 mijlen binnen landts, hebben op den middach een moors schip om de west van ons gesijen, kregen den windt uijten w: sulcx dat mosten anckeren savonts den wint uyten oosten syn weder onder seyl gegaen & inde vwacht bij het voorn. moorsche schip gecomen dat geanckert lack doch ons vernemende seijl gemaect heeft douersulcx dat uyt den Sampson, een schoot ouer hem geschooten wijerde omme te strijcken dat datelyck gedaen heeft en sijn hem aenboort gecomen en:e soo gehouden tot den dach toe. 31 d. o den schipper schryuer als eenige coopluyden gesprooken hebbende seijden dat van Cambaza waren vertoonende een pas brijeff van d'engelsche in date den 17 februwarij @o 1620 stillo anglyo doch alsoo verstaen hadden dat tot Dm waeren geladen ende aldaer haere waeren ende Coopman schapven van Cambaijen overlant gebracht hebben suspitie genomen eenige portugeesche goederen daer inne oock geladen soude moghen sijn derhalven is verstaen t'voorn: moorsschip bij ons te behouden tot dat hem naeder van alles souden geexamineert hebben ende ondersocht hebben doch weder ende wint dyenende geenen tydt te versuijmen maer de reyse soo veel spoedigen als mogelijk soude sijn Pr. o Junij naer dat de persoonen vant moorsche schip genaemt remanij, naerder waeren geexamineerden: dat bij henl: was gevonden een recommandatij brijeff vande portugijsen oock verstaen en vrywillich bekent hebbende dat eenige portugysche goederen daer inne hadden, die portugijsen wonachtich tot Diu toebehoorden is by den breeder raet goet gevonden ende geresolueert alle de goederen die ons hadden bekendt van portugijsen daer inne te wesen, daer te lossen, ende de selve ten proffijte van onse Compe. te benefytieren ende aengaende De mooren datment De selve int minste aen haere personen ofte goederen nyet sal beschadigen ende daer van behoorlj acte te nemen die ick ouer gelevert hebbe in handen van Jan vander burch, d. o sakonts sijn voor dordrij ten ancker gecomen omme aldaer eenich water te haelen als ondertusschen de resterende packen uit het moors schip te lichten 3do. syn doende geweest met water haelen, doch hebben san ond vermidts t' water verde ende mogelyck te halen was oock bracachtich ende dat de packen uyt moorsche schip hadden goet gedonden ende geresolueert t' seijl te gaen ende de reyse te vervorderen, 8 d. o smorgens vroech werde de prince vlagge op den Samson verkeert op gehaelt daer bijt verstonden dat grauesteijn die den 3e deser syeckelijck wierde tot Dordrij aen lant daer waeren om ons wat te verquicken, moste overleden syn ben datelyck naer boort geuaren ende bevonde t'selve Godt betert warachtich te wesen hij en hadde gans geen opijn tot sterven sulcx dat nijets van syn saecken en openbaerden verte
wij hebben hem Datelyck in een baij ontrent 3 a 4 mijlen beoosten Isle de meta eerlijck begrauen Godt wil synder genadich wesen, soo doende waeren om hem te begraven vernamen eenich volck, daer naer toe ginge ende vraechden soo best conden om vee t'welck seijden genouch was, maer wilden linden hebben, daerom datelijck naer boort souden vande verouerde portugijsche goederen, en hebben dien dach 20 stucx soo schapen als bocken geruglt 9 d. o den breeden raet midts t'overlyden van Frauesteijn beroepen hebbende ende hunluyden vertoont de mede gegeven instructie vande raden van indien daer inne Haer E: ordonneren dat ick bij afflijffvicheijt in des selfs plaetse soude succederen is t' selue bijden raet geabprobeert ende mij geordonneert ouer te comen opt schip den Sampson ene aldaer de vlagge te voeren, Jan vander burch ondercoopma is weder in mijn plaetse geordonneert op weesp desen dach cregen noch 13 stucx soo schapen als bocken doch aengespe dat dagelijcx weynich costen crijgen ende den tijdt verlopen was resolueerden omme den 10' smorgens weder ende wint dijenende t' seijl te gaen 1. 0d. o smorgens sijn volgens onse resolutie t' seijl gegaen en weijnich naer middach passeerden ijsle de meta van waer onsen cours N.
W: aen stelden naer Uden. 12 d. o naer middach sagen t' lant van arabijen en vervijelen ontrent 12 mijlen benoorden vden gelijck t' wapen van selant de voorgaende reijle oock gebeurde sulcx dat presumeeren den cours westeljk was als N: W: moet gesteijlt sijn, 16 d. o smorgens sijn voor de stadt Aden ten ancker gecomen ende aldaer vijff dagen gelegen omme water inne te nemen als veruersinge voor onse seecken te becommen: 21 do. smorgens syn van Aden t' seijl gegaen naer Mocha alwaer den 3 Julij Godt loff op de rede wel sijn gearriveert.